Irpinė (upė)
Irpinė (ukr. Ірпінь) – upė šiaurės Ukrainoje, Žytomyro ir Kijevo srityse; Dniepro dešinysis intakas. Prasideda Žitomyro srities pietryčiuose. Teka šiaurės rytų kryptimi. Įteka į Dniepro upės Kijevo tvenkinį į šiaurę nuo Kijevo. Didžiausi intakai: Krivianka, Belka, Kamenka, Unava, Veprikas, Žarka, Svynarijka. Ant upės įrengta daug šliuzų, užtvankų, baseinas numelioruotas. Prie upės yra Irpinės miestas. 1321 m. prie Irpinės įvyko Irpinės mūšis tarp LDK pajėgų (vadovaujamų Gedimino) ir slavų kunigaikštysčių.